
O! let not Cenſure, with malignant joy, 8 
The harveſt of his bumble hope deſtroy! ' : 

Tur public is not here invited to 
contemplate the emanations of tran- 
ſcendant genius; it is ſolicited to co- 
operate in the benevolent plan of al- 
leviating the accumulated miſeries 
of poverty and old age. The fol- 
lowing Poems are the production of 
a man whoſe beſt years have been con- 
ſumed in the dreary labours of the 
coal- mine a man whoſe progreſs in 
life has only been marked by a ſuc- 
ceſſion of calamities. His vigour is 
now exhauſted, and his own exertions 


can no longer avert the bitterneſs of 
want, 


That | 


iv 

That the children of rapine and in- 
juſtice, and the mere drones which in- 
cumber the hive of ſociety, ſhould ſo 
often be permitted to recline amidſt 
all that is fair or deſirable, while the 
man of real worth is left to languith 
in the diſmal gloom of increaſing po- 
verty, is a dark ænigma which the li- 
mited faculties of man are unable to 
ſolve. But certain it is, that the goods 
of fortune are diſtributed with a par- 
tial hand. Were they univerſally be- 
ſtowed in proportion to the merit of 
the individual, William Wilſon might 
have been able to afford to others the 


relief which he now 1mplores for him-- 


ſelf. 


Langholm, 1800. 

THE MINER :—A PoEM. 


XI 7 HILE tempeſts loud, wi' awfu' din, 
Strip Nature naked to the ſkin, 
An' roarin' ſpates frae hill an' how, 

Mak dubs an' ſykes like oceans flow, 

My thole-made Muſe, undaunted yet, 
Attempts to ling ; ſhe ſings her fate, 

An' does her artleſs ſonnet ſwell 

Wi' things relating to herſell. 


Where yet the radiant orb C' day 
Did not impart a cheering ray, 
Nor moon, nor ſtarns, nor ony fign, 
To meaſure or diſtinguiſh time ; 


A Where 


LIED 
a 


4: @--J 
Where roſy bud, or op'ning bloom, 


Or caller breezes, never come ; 

In earth's dark womb, a dungeon drear ! 

Where all is danger, all is fear ; 
There, hid frae Hope's celeſtial eye, 

The ſons of Woe their labours ply. | 


Here ſubterraneous thunders roar, 
While rending rocks ſuſtain no more 

ö Their load, but 'neath the pond'rous maſs 

| Are bended down, and bruis'd like glaſs. . 
| The gulſbing ſpates frae gulphs profound, | 
Add horror to the hideous ſound ; 

An' loudly to the trembling ear 

They thunder—* Death and danger's near !” 


Midſt gath'ring gloom and putrid ſteam, 
The taper ſcarce a glow-worm's gleam 
Affords, to aid the ſickly ſight, 

And guide the feet to faſter flight. 


= When Vulcan, by the thund'rer's pow'r, 
| | Was hurl'd frae Heav'n's extatic bow'r, 
He glowr'd about, wi cunnin' ee, 


And peep'd through ilka cavity. 


At | 


3 
At length he ſlyly chanc'd to keek 
Where in the earth there was a ſteek, 
And fand, in rich profuſion laid, 
The hale materials o' his trade. 
He ſhaw'd the Lemnians how at pleaſure 
To manage the metallic treaſure, 
Its ilka kinds diſtinguiſh'd, and ſet forth 
O' ilka kind the uſe and worth. 


Thus ſome hae follow'd aye ſinſyne 
The painfu” labours o' the mine, 
Whaſe uſefu', though deteſted, toil, 
Maks mony wealthy nations-ſmile, 
Maks cities, towns, and tow'rs ariſe, 
Wi' glitt'ring turrets to the ſkies, 

An' to the gorgeous thrones O' kings 
Brings mony rich and coſtly things. 


Let nae proud naething, then, deſpiſe 
His fellow-worm in meaner guiſe; 
However poor in habit, ſtation, 

Perſon, purſe, or occupation, 
He claims, as far as worth will ſhaw, 
The due efteem o' ane an' a. 

THE 


DISAPPOINTED SPINNER. 

AST winter I wi' my ain ſpinnin 
Deſign'd to be ſarked fu bra' ; 
I ettled, o' three ſlippin' linen, 
To hae ha'f a dizen to ſhaw, 


I tun'd up my twiner wi' pleaſure, 
Tho' ſpinnin' was leaſt o my care 

I try'd it whene'er I had leiſure, 
Neglecting nae time I cou'd ſpare. 


By little an' little I counted 
Three ſlippins ; and up i' the wa” 
I had the bad chance to hae't mounted, 
In view o' the incomers a', 


An' muckle bra' rooſe they a made o't, 
' While ilka ane at it did gaze; 
Laſt came Lady Lightfoot, and gae'd wi't, 
And naething had I but the praiſe. 
* But 

But had I been at the beginnin' 
As wiſe as I'm now, I can tell 
Ye ſhould hae heard leſs o' my ſpinnin' ; 


An' gude had it been for myſell. 


For now I hae got ſic a drawback, 
That troth I'll be fain to forbear, 

Unleſs I can rowple up a clawback 
Or twa for my ilka-day wear. 


EPISTLE 

EPISTLE 


TO 
a % 


GEORGE GRAHAM. 

E day laſt week, by luck but ill, 
I came to you my pock to fill ; 
I'd rather it had been empty till, 
| Than thol'd the want 
I've had ſinſyne o' my ſnuff-mill, 


An' what was in't. f 

Her marks to you I will deſcribe: / 

She's nowther vera deep nor wide, 8 

Her meaſure aften has been try'd, P 

. Twa ounces fill her: 

Vet better marks may be ſupplied, A 
| To help me till her. 

A. P.'s engrav'd the lid aboon, . If 

It's ſeven years ſince it was done; A 

She's unco ſair wi' ruſt o'er- run, gl 
| | An' nae part clear, 

As black's ſhe had nae ſeen the ſun Or 


This fifty year. 
If 


It 

If ye can her a-ſpearing lay, 


An' be ſucceſsfu” i' your way, 
I frankly for your pains will pay, 
| Wi' thanks beſide : 
Pray advertiſe her ev'ry day, 
Baith far and wide ; 


And promiſe ſomething that's genteel, 
To ony that will be ſae leel, l 
As having her will not conceal; 
Ye's kep nae ſkaith, 
Though it be half a crown, it will 
Not hurt us baith. 


An' if ſhe ance come i' your fang, 
Send word to me or it be lang; 
I'll pay for ilka foot you gang 

A handſome wage ; 
An' if ye fear to thole the wrang, 

Ye's keep the pledge. 


If ye this taſk will tak in han', 

An' mak the beſt on't that ye can, 

I'll do as much for you again, 
Without compulſion, 

Or elſe I will forheicht the name 


O' WILLIAM W1Ls0N. 

THE 
DYING WORDS 
OF 


THOMAS SMITH. 

ANG, Jenny, hae we liv'd thegither, 
An' helpfu' been to ane anither ; 
To ſunder now it gars me ſwither, 
Alakeani ! 
To weel or wae, I kenna whether, 
: | Soon I maun hie. 


Wi' ſkilfu' men, an men o ſenſe, 
My life has lang been in ſuſpenſe, 
And Death allows of nae defence, 
Nor will he ſpare, 
But hurries auld fo'k headlang hence, 
| They kenna where, 


That 


1 


That this is mortal, weel I fin'; 
A cauld ſweat covers a' my ſkin, 
I ſtart an' tremble in ilk limb, 
: And yet I'm laith, 
War' t no' thae rackin' pains within, 
To think it death. 


But theſe will ſoon conclude the ſtrife, 

Whan they beſet the ſeat o life; 

And I, wi mony a ſickly ſigh, 

And hah an' grane, 

Maun een deſpair o' a' relief — | 
| Alake there's nane ! 


To die I'm e'en right fair aghaſt, 
Ilk pang I'm fear'd will be the laſt ; 
An', Jenny, ye maun follow faſt, 
Or it be lang; 
Sae mind your auld miſtaks in haſte; 
As weel's ye can. 


Vet, as tis likely that ye may 
Hae mair to do yet hercaway, 
A prudent foreſight ye maun hae 
For warldly good, 
An' catch a wing to clear your way, 
An' help ye through'd. 
B | For 


lat 


( 10 ) 


For gin ye aim na at ſome thrift, 
The gains are ſma' that ye ſhall lift, 
An' poor fok needna look for gift 
Frae great or ſma'; 
For charity's turned cauld an' ſtiff, 
Worth nought ava”. 


Do what you can to had your ain, 
An' look for mair by honeſt gain, 
An' ev'ry waſter gate refrain ; 
For that's the way 
That ye maun through the world win, 
As weel's ye may. 


Anither word, an' then I've done, — 
For ſee my glaſs is almoſt run : 
Jenny, tak tent ye dinna ſhun, 
| Or ſpare expence, 
That I may to my green bed win 
Wi' decent menſe. 


FRAG- 


Rq > Mt 


FRAGMENT 
OF AN 


EPISTLE TO ROBERT FOHNSTONE, 


Who had written an Elegy on the Death 
of the Author. 


| 


HA tell'd you, Rab, an' gard ye flaw, i 
| That Will was dead? Ye're liars a'; | 4 
He's hale and weel, an' yet worth twa 
O' that deſcription ; 
Thanks to the Pow'r preſerves us a', 


An' len's proteQtion ! | «4 


But for your caution, Rab, conſider, | 
An' gather weel your wits thegither, 6 
Ere ye provoke an aulder brither 
Again ſae ill: 
Elſe faith I'll gar ye had your blether, 1 
Againſt your will, | 


B 2 | But | 

But if ye'll calmly own your crime, 
An' mak amends anither time, 
Cour down before Apollo's ſhrine, 
To eaſe your conſcience ; 
Then ablins ye may be forgi'en 
| For your ſheer nonſenſe. 


THE 


COW-HERD'S DOGTIE. 


HEN firſt I teuk the world in han' 
To help me to my fending, 
I was but een a feckleſs man, 
To nae great things pretending. 


They gat me coxt to herd the cows, 
A ſober occupation; 

Some cowda beaſt, an' twa'r three os, 
Uato my ſad vexation. 


I was oblig'd to tak' this charge, 
Nane elſe was in dependance ; 

Although my hirſle was na large, 
It ca'd for cloſe attendance. 


They rang'd about, I follow'd too, 
An' watch'd their motions truly ; 
But a' that ever I cou'd do, 
_ I cou'd na' keep them ruly. 

I got a dog, but like a frog, a 
A feckleſs wee bit fairy 
WY ſnippit ſnout ; an' round about 
The neck o't was a' garie. 


gat it learn'd to bark an' rin, 
An' ca'd the name o't MovDr : 

I wad na gi'e this wee bit thing 
For e'en a. gay bit gowdy. 


In leſs than half a ſimmer day, 
It ken'd the name I ca'd it ; 

And could hae turn'd, or ta'en away, f 
To ony place I bad it. 


And wi' a motion o' my han', 
Nae hundin' an' nae ſhowrin', 

I cou'd hae gard it rin or ſtan', 
Without ſae muckle roarin'. 


Thus ſoon got I my hirſle a- 
Brought under nurture nicely ; 
My dogie kept them in fic awe, 


An' acted ay ſae wiſely. 


( ws 1 


Ik day as duly as I dine, 
I dine my little MovuDr ; 

If there be want, it ſhall be mine, 
She maunna want her crowdy. 


But yet for a' that's done an' ſaid, 
I'm dubious o my dogie, 

For fear it learns unlawfu' trade. 
The dad o't was a rogie. 


It's come of a blude-thirſty pair, 
("Tis no lang fin I kend it); 
And in their manners if it ſhare, 

It will be ill to mend it. 


Sae, Moupy, mind thy honeſty, 
Elſe truſt na me for ſhelter ; 
For if fic deeds be fund wi' thee, 

Thou's wallop in a halter. 

. | ELEGY 
ON THE | A, 
SUPPOSED DEATH 


— 


OF 


WILLIAM MAC GREGOR. 


| OME, ilka ſaft an' ſympathiſing heart, 
Ye're ca'd to mourn, come here an' tak J 
a part ; 
He's gane, gude ſaul, the dreary gait that we 8 
* Ere lang maun ilk ane gang as weel as he. 
C 


He was a man but little paſt his prime, 
Was ſomething worn, but mair wi' toil than 
time; 2 
His looks were loeſome, an' his humour free, 
His manly aſpect wore an air o' glee. 
His like for ſtature now ye'll hardly ſee, 
 Twa elwands wadna reach't by inches three : 
His ſhoulders braid a juſt proportion ſhar'd, I. 
"Tween whilk ye might hae turn'd a chapman's 
yard ; | 


. 


His 


lis 

His back was braid, his breaſt an' belly round, 
A buirdlier man was hardly to be found 
Aboon the loins, but to obſervin' ees, 
He ſeem'd a wee contracted at the knees, 
Nor few'd his limbs o' equal growth to ftan', 
Or claim proportion to the upper man. | 


When young, extenſive had his travels 
An' mony far-aff country had he ſeen, 
Where mony warlike man, as weel as he, 
Faught blude-wat-ſhod for king an' country's 
„„ * 
There learn'd he muckle ſkill, ye needna 
doubt, 
O' mony things that we ken nought about. 


He own'd himſel o ſchoolczaft e en but 
ſcant, 
But Nature largely had ſupplied that want; 
His uptak, ready as his ee an' ear, 
Loot nought eſcape he chanc'd to ſee or hear ; 


O' ilka diff rent land he learn'd the leed, 


Learn d, an' cou d converſe ha d where er he 
gade : i au 

Their men, their manners, modes, an' ways 
o' life, Pp 

He cou'd deſcribe as ready an' as rife | 

As fo'ks weel-learn'd, without the coſt an' faſh 

O' books an' ſchools, an' a' your triſh-ma- 
traſh. 11 

O' ilka thing he had an unco ſmack, 

An' in his neighbour's need was never ſlack, 

At ony time when things cam to a ſtan', 


Baith to adviſe an' lend a helpin' han'. 


Nae farer gane than winter paſt, I trow, 


An honeſt man was like to tyne his cow; 


This uſefu' beaſt an ailment teuk ſae ill, 
It baffled mony able leech's ſkill, 
Wha did their beſt, but did it a' in vain; 
They cou'd na bring the beaſt to rights again. 
A hide-bound hardneſs o'er her body ſpread, 
They try'd to pierce a vein, but nane ſhe bled. 
The hard infection play'd its part ſae weel, 
It ſev'ral times repuls'd the pointed ſteel. 
The poor dull chiel', wha ill the loſs cou'd 
brook, 1 17 5 
Had e' en a ſad, bumbaz'd, an' waeſome look; 
But ſoon his ſaul was fill'd wi' rifin vigour, 
Whan o'er the know he went to fetch Mae. 
GREGOR, 

Wha weel he kend did ſindle want a ſhift 
To help a poor man up wi' a dead lift. 
His errand ſoon he gueſs'd, for to a hair, 
As ſoon's he ſaw his face, he kend his care : 
To tell his tale at length he wadna let, 

But teuk the ſhorteſt hint, an' aff they ſet, 
Came there aff loof, directly pierc'd a vein 
Wi' a lang ſprong, an' eas'd the creature's pain; 
She bled ſae brawly, ilk ane made a fraiſe; 
The beaſt was hale an' weel in twa'r three days. 


Thus, for relief to this ſagacious man, 
IIk wilder'd wight wi' kittle caſes ran. 
But now, let a' be wi' us as it will, 
There's nane to help wi' nowther hand nor 
{kill. | 
Ah! Sirs, I fear, —I wiſh I were miſta'en, 
0 Too juſt we thole the loſs o' him that's gane; 
We took too cheap the favours of a friend, 
Whaſe worth, but for his want, we ne'er had 


4 kend. 
He's weel that's ne'er at want; when times 
k; were tight, 


We aften felt na for him as we might. 

But ſullen Fate at length did on him lour, 


And brought him ſubject to its gloomy pow'r. 


In his late days, ah ! Sirs, a ſorry caſe, 

To occupy a collier's diſmal place ! 

This line o' life, though honeſt, cou'd but be 
A ſober fend for ſic a man as he, | 
Whaſe early youth, a youth o manly toil, 
Was fondly cheriſh'd by the great Argyle, 
An' mony mae fic like, wha ſaw his {kill 

In cuttin' leather to their mind an' will. 


MAC. 

MACGREGOR'S ALIVES. 

EH ! man, Ci never bend fie: nonſenſe 
yet; | 1 

WILL. dead afore the ſhoutin's o'er wi' Kate! 

I'll warrant he's nae ſie fool; that wad be fun, 

To die afore his bairt-time's weel begun. 

It's no' lang fyne whan we were a' begrutten, 

WY! grief we heard WILL i' the earth was 
putten, Y 

An' I, amang the reſt, 2 nauckle main, 

That ſic a bonny funny chiel' was gane. 

As I was muſing o'er his worth and merit, 

(For fauts but ſindle dead fo ks do inherit), 

A' this I ſcarcely through my mind had cas'n, 

When breathleſs inby pops auld —_ Mac- 
lawſon ; 

Quo I, ©: This while we've fair an' ſadly 
mourn'd, 

An' as for me, my vera head's maiſt turn'd. 

Mac- 

MACGREGOR's death has —_ us a this 
F aene ©. | 

„But faith,” quo Jock, “ « Pl warrant t he 8 
nae ſic fool. | 

Dead! fic nonſenſe ! ſure as ye're alive, 

I ſaw the man this mornin” about hive. 

I to the door had pon i my ſark; 

My little de an' ſair did bark; 95 K 

T ſhor'd it aft, an' then begoud to ban 

Wha think ye's at the door but the dead man? 

I ſtarted back, I ne' er gat ſic a fle, 

Inby I ran, an' coupet o'er our Meg, ́ 

Then, tremblin' fair, into the bed J ſpiels, 

An' WILL MAcGREGoOR followin' at my heels, 

Says, Can I think ye' ve got a wee bit glead 

To light my pipe? for I hae muckle need 

To heat my mou'; the mornin's unco cauld; 

I'll crook. my hough, ye mauna ca' it bauld.“ 

I anſwer'd, ſcarcely kennin' what I ſaid, 

Dear bairn, I ſurely thought ye had been 

1 « My ſooth, auld Jock! but ye re no' vera 
: blate, 
4 Ye fee me hale and fair, an' ſmoakin' yet. 

It's true, Death wan to me an unca clout, 
An' dang me in a ſwarf, there's little doubt; 
Without a' motion I ſome: time did lie, 
But ſtill my ſenſes didna frae me Hy. { 
Thinks I, Auld Banes has gi'en me fic aſkivet, 
Faith, I'll lie's quiet an' ſtill as ony divet ; 
I winna ftir, if he'll but ha'd me ſae; 
He'll maybe think me dead, an' aff he'll-gae. 
An' ſae I did; I ated death ſae weel, 
That, faith, I cheated the auld girnin' chiel. 
He ſhook me ance or twice, the cunnin' knave, 
Then ſtriddled af, an' left me for the grave. 
I lay a while, till things ſoud tak a turn, 
An' W1LsoN an' the lave right ſair did mourn. 
At length the coffin came; faith. things were 

ſerious now, 
This pinch'd me be I 1 what to a 
Thinks I, I'll hirſle up an' tak my chance; 
Meanwhile Banenicker was gane o'er to France. 
Ere a' yon millions kill, preſerve us weel ! 
He'll need a reſt, I think, to ſharp his ſteel. 
An' truſt me, Jock, I hae na ony fear 
But you an' I may live this twenty: year.” 


While 

* we twa chiels were hadin' thus our 
crack, 14 > 29 { 
The ghaſtly fiend upſtarted at our back: 


His horrid looks appall'd the healthfu' air, 
An' {mote the ſinkinꝰ heart wi” dire defpair. 
His unmelodious voice was heard to ſay, 

« D'ye think» to rob me of my deſtin'd prey, 
Or vainly vaunt an' brag how me ye cheated ? 
vic conduct bauld I dare you to repeat it. 
Vain man! to think that ye had ony chance 
To ſhun my ee, though buſy held in France; 
I can at ony diſtance aim my blow, 

An' never miſs when this my dart I throw ; | 
Sae mark 1. hal baith mw an' this your 

crony, : 
Sic vaunts I'll on nae mare frae you or ony. 
Be quaſh, I tell you, or elſe, by my dart! 
The nieſt * * n ou 2 the 
heart, ; 

An' lay you a Pry as any FOR ; 

To * on news ys ſanna come again,” 


Sair, fair I ſheuk wi” fright, but nought 
durſt fay ; 


Frae comrades fic I fain wad been away. 


WIII 

WILL gaſp'd, an' glowr'd, an' ſaid, © O death 
___ deval, 
O ha'd your han”, an' dinna flit my ſaul! 
I fain wad ſtay a wee while hereabout, 
An' wad na with to gang till Katie ſhout.” 
« Weel, GREGoOR, I ſhall let the job be o'er, 
But brag nae mair,—elſe ye ſhall feel my 

pow'r.” 


626 


KATIE'S SHOU TIN. 


4A POEM. 


2 ELP! help!“ ſhe cries, © O help in 
haſte 
An' fetch me ſoon ſome ſxill; 
O ha'd my back! I canna laſt, 
I ne'er was ta' en ſae ill.“ 


FA 


© Whiſht, whiſht,” quo" WiLL, © mak leſs ado, 
An' dinna tak nae fear, 


For thou's hae help, an' gude help too, 
Gif I ſhou'd pay for't dear.” 


He ſaid nae mair, but pree'd her gab, 
_  Syne wraught a wee bit glead | 
To light his pipe; up lilts the lad. ] 
An' aff he gaes wi' ſpeed. | 


Auld 


1 


Auld Becka raiſe up wi' a rierd, 
An' thrice ſhe ſhoutet doo! / 

While Karix, hands an' feet at eird, 
Lay whamelt o'er a ſtool, 


The auld ane, pithleſs wi' the fright, 
Wi' greetin' haflins blin', 

Shouts to the lad to fetch ſome light, 
An' for the neighbours rin. | 


„Bring Birny Meg, an' auld Beſs Bell, 
Auld Willy too an' Jane ; 

For we'll want pith, as weel as ſkill, 
Or I'm right far miſta en.“ 


Some mair was meant, but naething ſaid ; 
Wi' this the gude auld mither, 

Wi' grief an' greetin' ſae o'erlaid, 
Draps down aboon the ither. 


The lad, as manly as he might, 
Aye ſhoutin' O my mither! 

Pu'd granny aff, an' lean'd her right, 
Syne left them baith thegither. 


D 2 But 


EF. } 


But bonny W111, as weel it was, 
In canny time came hame, 
An' fand the twa laid heads an' thraws 
Upo' the cauld hearth- ſtane. 


An' wi' him came, as cm wad hae't, 
A ſkilly kind o' chiel: | 

When wiſe-fac'd wives are out o gate, 
They ſay he Goes as weel. 


But here they baith were gayly glift ; 
Yet keen to ken the worſt, _ 

WIL loutet, KATIE's head to lift, 
Wi' greetin like to burſt. 


But when ſome ſigns o' life they can 
Wi' pingle pinchtly gueſs, | 
WIII, better gifted, now began 
To tell his late diſtreſs : 


„At morn wi' Death, that nip- throat Knave, 
I thought I had ta'en truce ; 

He ſhor'd to graith me for my grave, 
I plain'd, an' pled excuſe. 


( 29. ) 


I wav'd him aff, but thank him nane, 
For now, as ye may fee, 


Gin ſkouth be gien him, ſkin an' bane 


He'll gang wi' ither three.” 


- By this time KATE begins to heave; 
WII, blyth to fee it ſae, 


Says kindly, © KaT1E, canſt thou prieve 


A wee drap uſquebae ?” 


She wav'd it by, while wi' her ſtaff 
Auld Becka up did ſtart ; 

She ſeiz'd the glaſs, an' ſcowr'd it aff, 

An' ſaid it warm'd her heart. 


By this time goſlips gather'd in ; 

Things ſeem'd to tak a turn: 
Quo” KaT1E, „O mak little din!“ 

An' fair ſthe ſeem'd to mourn. 


They pu'd her fairly to her feet, 
But a' her pith was gane ; 

Twa ſtiff anes ſteady haulds did keep, 
She coud na ſtan' her lane, 


They 

They wat her gab wi' ſomething, gude; 
It cheer'd her ſaul a: wee ; 

An' ilka ane now underſtude 
How things were gaun to be. 


Frae leſs to mair the fray gaed on; 
Sair wark ! they ſaid that ſaw: 
WILL took his heels, an' frae them ran, 

As faſt as feet cou'd fa. 


At length, wi muckle canny care, 
Few cheeks amang them dry, 
When a' the houſe was ſick an fair, 

They ſafely lean'd her by. 


A daughter's got, an' muckle wark 
About its likeneſs made ;— 

An't had no' had the mither's mark, 
It was its verra dad. 


Belive the blyth-meat was brought ben, 
Enough to pleaſe them a'; 
The table ſcour'd frae end to end, 

Wi' nap'ry white as ſnaw. 


(mn) 


Gude ſugar'd ſaps, in cogs-an' taps, 
Fill'd fleetin' o'er:the girds, 
An' ſaxteen truſty:tup-horn: ſpoons, 
I wat they were nae flirds, 
Were rang d in order on the buird : 
No yet content wi't fae, 
Came WIII, an' fair amang them pour'd 
A pint of. uſquebae. 


By this time, urg d wi“ ſtamachs keen 
To taſte the'temptin* fare, 

They toom'd- their luggies tight an' clean, 
An' claw'd the bottoms bare. 


Nieſt butter, nappy cakes, an' cheeſe, 
Great rowth was handed in, 

An' ſouple ſcons, to eat wi' eaſe 
For wives o weaker grin. 


Thus wale an' plenty, tak an' leave, 
About the board they threw, 

An' ſome, they ſaid, ſtude till't ſae ſtieve, 
That they ran out to ſpue. 


But 

But ithers held their hands for ſhame 
At this unmenſefu' deed, 

An' ſaid they ne'er wad wear the wame 
Reprov'd the gab for greed. 


The truſty bottle nieſt came out, 
An' freſhly till't they fell ; 

Firſt toaſted KATIE's health about, 
The nieſt was W1LL's himſell. 


The wee anes too, an' mony mae 
They cou'd na weel win by; 

They lilted up the bumpers ſae, 
They dreep'd the bottoms dry. 


Thus blyth an' merry held they a, 
Till ſome began to wink, 

Ithers to ſcauld whan ſome they ſaw 
Thraw up their wee drap drink. 


But how at length they a' wan hame, 
Is mair than I can tell ; 

For mony were ſae far miſta'en, 
They cou'd na ſtand their ſell. 


EPITAPH 

EPITAPH 
on 


ERE lies, gude reaſon that he ſhou' d, 
A blade that ne'er did muckle gude. 
Rotten was his reputation, 
Lazineſs his occupation : 
He liv'd a looſe an' idle life, 
Diſtreſs'd his friends, o'erpell'd his wife, 
An' ilka civil rule o'er-ran, | 
That regulates the life o man. 
He wad na work, he cou'd na want ; 
His time he ill an' idly ſpent. 
As cyphers vacant columns fill, 
But add nae value to the bill, 
Sae here amang us for a ſpace 


This cypher occupied a place. 


F. AN 


EXTEMPORE GRACE. 


OD bleſs the meat, an' bleſs the man, 
An' may he ne'er be ſcant, 
Wha thus wi' lib'ral heart an' han 
Gres bread to them that want. 


Wi' plenty may his pantry flow; 

| Let plenty never ceaſe, 

Till CarsON claw an auld man 8 5 pow, 
An' end his days 1 in peace. 


THE 


* The author having gone to his work unprovided with money 
and {proviftions, Carsov, a brother-collier, proffered him a ſhare 
of his dinner, provided he would produce a poetical grace, After 
ruminating for a few moments, he pronounced the above ſtanzas. 


Cal 


THE COS 


SING, an' I think it my duty, 
I'm hearty, though hardſhips, betide ; 
In chearfu' content there's a beauty; 
Wha wants it hath little beſide. 


A favour received in ſeaſon 

Shou'd certainly ne'er be forgot ; 
Therefore, wi' abundance o' reaſon, 

I ſing, an' my theme is the coat; 


The coat which, ſae meet for my wearin', 
You freely did on me beſtow : 

"T were baſely ungratefu' deferrin” 
To pay you the thanks that I owe. 


We poets but ſeldom ha'e riches, 
So Providence wills it, —why not ? 
Fam'd FERGUsSON ſang his auld bretches, 
An' why may na ſing my coat? 


E 2 That 


Lo 3 


That bard has but little diſcretion, 
And is na ane real an' true, 

Wha owns not a friendly donation, 
But flights it wi' filence undue. 


What ſuits for our ſuſt'nance or wearin' 
Demands our beſt thanks, does it not ? 

Sly Ramsay ſung HamiLTON's herrin', 
An' as weel may I ſing your coat. 


I count this ſame coat a high favour, 
I prize it for properties three: 

An', firſt, the gude-will o the giver 
Enhances its value to me. 


I prize it, again, for its beauty, 
Its texture an' colour I note ; 
An' ſure I'd be far frae my duty, 
Did I not much value the coat. 


I prize it, beſides, for its faſhion ; 
It maks me not foppiſh, but gay, 
It truly commands veneration, 


Maks age to emit a freſh ray. 


i ot 


Let IrvinG put this in the volume, 
An' ſee that it binna forgot : 

An' may future ages extol him 
For mony lic gifts as the coat. 

PROLOGUE 


10 


4 CHARITY-PLAY, 
Acted by ſome of the Inhabitants of Langholm *. 


SPOKEN BY MR GRAHAM +. 


E nymphs and ſwains that grace the 
flow'ry meads, ; 
Where wood-crown'd Es k his amber waters 
ſpreads, | 
O wipe from Sorrow's eye the falling dew ; 
'To you the ſons of Want their plaints renew. 


Full 


* This prologue, and the following ode, have been furniſhed 
| by a well-wiſher of the author's. They are inſerted here, in order 
to increaſe the bulk of this collection. 


+ This gentleman has, for ſeveral years, been the brighteſt or- 
rament of the Langholm theatre. His performance of Bauldy in 
he Gentle Shepherd, of Macclaymore in The Kepriſal, and of 
Wizzard in The Vintner in the Suds, will long be remembered by 
thoſe who have enjoyed the pleaſure of witneſſing it. 


An 


"s If 


Full oft your ears have heard their whiſper'd 
pray, 

And oft your hands remoy'd their load of care. 

When modeſt Worth in ſecret ſorrow pin'd, 

And far from ev'ry joy his head reclin'd, 

When pale diſeaſe had dimm'd the orphan's 

eye, 

Or hoary age retir'd to droop and die, 

Then gentle Pity ever ſway' d your breaſt, 

And, bleſſing others, you yourſelves were bleſt. 


Again the balm of kind relief impart, 

And glad with timely aid the aching heart ; 
With lib'ral hand your golden ſtores diſplay, 
Nor drive the ſons of Want undol'd away. 
So may the pow'rs of ſong ſome bard inſpire, 
To chant your praiſes to his Scotian lyre | 

So may you walk the earth ſupremely bleſt, 
And angels waft you to your fated reſt ! 


Lo! Famine treads the Caledonian ftrand, 
And waves her banner o'er the proſtrate land: 
Bereft of hope, behold the parent lie, 

And view his children with a wat'ry eye; 
Their infant cries his manly ſoul annoy, 
And blaſt the latent ſeeds of ev'ry joy. 

Yet 

Yet rear thine head, thou lonely child of Grief, 
j For ſoon ſome gentle hand ſhall yield relief ; 
$ Thee from the duſt ſome gentle hand ſhall raiſe, 
| To cloſe in peace the ſabbath of thy days: 
Thy tale of woe ſhall reach Compaſſion's ear, 
And fteal from Beauty's eye a graceful tear. 


Ye generous few, whom nobler aims inſpire! 
Ye ſouls that boaſt a ſpark of brighter fire! 


4 Survey th' unnumber'd woes of human kind, 
And ſooth with heav'nly hope the weary mind; 
f Reviſit oft the haunts of care and ſtrife, 


And ſtrew with flowers the thorny maze of life. 


„ ODE 


* * 

0-7 
ON 


THE DEATH OF A YOUNG LADY. 


There on her duſty couch in firm repoſe, 
Deaf to our call, the clay-cold flumb'rer lies ; 
Her beauty faded like the blaſted roſe, 
Mute her ſweet tongue, and clos'd her radiant eyes. 


PENROSE. | 


UR'D by the ſoft and genial gales 
That cool the breaſt of Spring, 
The balmy roſe its ſweets exhales, 
Perfuming Zephyr's wing. 


Vet oft the ſlumb'ring ſtorms ariſe 


From out their dark ſojourn, 
And rudely ſweep, in ireful guiſe, 
The vale's defenceleſs bourn. 


Beneath their fell tyrannic pow'r 
The vernal roſes die; 

No more their fplendours of an hour 
Shall meet the muſing eye. 

So, foil'd by Death's victorious hand, 
The youthful Laura fell : 

Unmov'd ſhe met the ſtern command, 
And ſmil'd a long farewell. 


Sad o'er the lonely bed of grief, 

Her tender mother hung ; 
No ſoothing words afford relief, 

Though honied from the tongue. 

She, like pale Sorrow's ſculptur'd form, 
In ſilent gloom remains 

So bends the yew before the ſtorm 

That howls along the plains. 


Around the couch where Laura lies 
The mournful virgins ſtand ; 

No more the ſounds of gladneſs riſe 

Amid the peerleſs band. 

Behold, ye ſun-beams of the morn ! 
How ſoon your glories fade ; 

Though orient hues the ſky adorn, 
Their ſplendour's ſoon decay'd. - 


Say, 


a 


Say, on your cheek does beauty's flow'r 
In virgin radiance bloom? 

Can youthful beauty's magic pow'r 

_ Elude the fatal tomb? 


By Esx's poetic ſtreams no more 
My guileleſs friend ſhall ſtray, 
Nor e' er with eager ſteps explore 
The YARRow's winding way. 


No more at early dawn we ſcale 
_ GLENVORAN's lordly brow, 
And hail, with youthful rapture hail 
The Fairy ſcenes below. 


Let oft at dewy ev'ning's cloſe 
My feet ſhall haunt thy grave; 

O'er which the balmy-ſcented roſe 
And humble lily wave. 


But ſhalt thou ſtill ſupinely reſt 
Within thy dark domain? 

Shall no dread voice, of accents bleſt, 
Aſunder rend thy chain ? 

The louring ſtorms of winter hoar 
Aſſault the murky ſky, 

The flow'rs that deck d the lawn before 
Recline their heads and die. 


But Spring returns, and ſoon the flow'rs 


Their wonted forms reſume, 


And, nurs'd by vernal ſuns and ſhow'rs, 


Exhale their rich perfume. 


Thou too, a flow'r of fairer hue, 
At length ſhalt bloom again : 
Unbounded Spring ſhall all renew, 

And hold an endleſs reign. 

